ՀԱՎԵԼՎԱԾ

Եվրասիական տնտեսական հանձնաժողովի կոլեգիայի  
2012 թվականի դեկտեմբերի 25-ի N 294 որոշման

**ՀԻՄՆԱԴՐՈՒՅԹ**

**Մաքսային միության մաքսային տարածք այն արտադրանքի (ապրանքների) ներմուծման կարգի մասին, որի նկատմամբ Մաքսային միության շրջանակներում սահմանվում են պարտադիր պահանջներ**

1. [Սույն հավելվածը մշակվել է ի կատարումն «Եվրասիական տնտեսական հանձնաժողովի մասին» 2011 թվականի նոյեմբերի 18-ի պայմանագրի](consultantplus://offline/main?base=LAW%253Bn%253D93361%253Bfld%253D134), «Բելառուսի Հանրապետությունում, Ղազախստանի Հանրապետությունում և Ռուսաստանի Դաշնությունում տեխնիկական կարգավորման միասնական սկզբունքների և կանոնների մասին» 2010 թվականի նոյեմբերի 18-ի համաձայնագրի և «Մաքսային միության մաքսային տարածքում համապատասխանության պարտադիր գնահատման (հավաստման) ենթակա արտադրանքի շրջանառության մասին» 2009 թվականի դեկտեմբերի 11-ի [համաձայնագրի](consultantplus://offline/main?base=LAW%253Bn%253D96307%253Bfld%253D134)։

2. Մաքսային միության մաքսային տարածք ներմուծվող (ներմուծված) այն արտադրանքի (ապրանքների) շարքին, որի նկատմամբ դրա մաքսային հայտարարագրման ժամանակ մաքսային հայտարարագրի հետ մեկտեղ մաքսային մարմիններ պետք է ներկայացվեն այդ արտադրանքի (ապրանքների)՝ պարտադիր պահանջներին համապատասխանությունը հավաստող փաստաթղթեր կամ այդ փաստաթղթերի վերաբերյալ տեղեկություններ, դասվում է այն արտադրանքը (ապրանքները), որը՝

ա) ներառված է Մաքսային միության հանձնաժողովի 2011 թվականի հունվարի 28-ի՝ «Այն արտադրանքի միասնական ցանկի մասին, որի նկատմամբ Մաքսային միության շրջանակներում սահմանվում են պարտադիր պահանջներ» N 526 որոշմամբ հաստատված այն արտադրանքի միասնական ցանկում, որի նկատմամբ Միության շրջանակներում սահմանվում են պարտադիր պահանջներ և որի նկատմամբ Մաքսային միության անդամ պետությունների (այսուհետ՝ անդամ պետություններ) օրենսդրությամբ սահմանված են պարտադիր պահանջներ.

բ) ներառված է Մաքսային միության շրջանակներում միասնական փաստաթղթերի տրամադրմամբ համապատասխանության պարտադիր գնահատման (հավաստման) ենթակա արտադրանքի միասնական ցանկում, որը հաստատվել է Մաքսային միության հանձնաժողովի 2011 թվականի ապրիլի 7-ի՝ «Մաքսային միության շրջանակներում միասնական փաստաթղթերի տրամադրմամբ համապատասխանության պարտադիր գնահատման (հավաստման) ենթակա արտադրանքի այն միասնական ցանկի նոր խմբագրության մասին, որը հաստատվել է Մաքսային միության հանձնաժողովի 2010 թվականի հունիսի 18-ի N 319 որոշմամբ» N 620 որոշմամբ (այսուհետ՝ Միասնական ցանկ).

գ) ներառված է այն արտադրանքի ցանկերում, որի վերաբերյալ մաքսային հայտարարագիր ներկայացնելն ուղեկցվում է Մաքսային միության տեխնիկական կանոնակարգերի պահանջներին համապատասխանության գնահատման (հավաստման) մասին փաստաթղթի ներկայացմամբ։

3. Արտադրանքի (ապրանքների)՝ պարտադիր պահանջներին համապատասխանությունը հավաստող փաստաթղթերի շարքին են դասվում՝

ա) Մաքսային միության տեխնիկական կանոնակարգերով նախատեսված՝ համապատասխանության գնահատման (հավաստման) մասին փաստաթուղթը.

բ) Միասնական ցանկում ներառված արտադրանքի (ապրանքների) համար ներկայացվող և Մաքսային միության՝ միասնական ձևով ձևակերպված համապատասխանության սերտիֆիկատը կամ համապատասխանության մասին հայտարարագիրը.

գ) այն անդամ պետության օրենսդրությամբ նախատեսված համապատասխանության սերտիֆիկատը, համապատասխանության մասին հայտարարագիրը, որի տարածքում արտադրանքը (ապրանքները) ձևակերպվում է մաքսային ընթացակարգերով.

դ) այն անդամ պետության օրենսդրությամբ նախատեսված այլ փաստաթղթեր, որի տարածքում արտադրանքը (ապրանքները) ձևակերպվում է մաքսային ընթացակարգերով։

4. Պարտադիր պահանջներին արտադրանքի (ապրանքների) համապատասխանությունը հավաստող փաստաթղթերը կամ այդ փաստաթղթերի վերաբերյալ տեղեկությունները մաքսային մարմիններ ներկայացվում են արտադրանքը (ապրանքները) հետևյալ մաքսային ընթացակարգերով ձևակերպելիս.

ա) «ներքին սպառման համար բացթողում», այդ թվում՝ «ներքին սպառման համար բացթողում» ընթացակարգի դեպքում, որը հայտարարագրվում է մաքսային այլ ընթացակարգեր եզրափակելիս՝ բացառությամբ այն արտադրանքի (ապրանքների), որը ներմուծվում (ներմուծվել) է՝

որպես փորձանմուշ և նմուշ՝ հետազոտություններ և փորձարկումներ կատարելու համար՝ պայմանով, որ մաքսային մարմին ներկայացվեն սերտիֆիկացման գծով հավատարմագրված մարմնի (հավատարմագրված փորձարկման լաբորատորիայի (կենտրոնի)) հետ պայմանագրի կամ սերտիֆիկացման գծով հավատարմագրված այդ մարմնի (հավատարմագրված փորձարկման լաբորատորիայի (կենտրոնի)) նամակի պատճենները, որոնք հաստատում են ներմուծվող (ներմուծված) արտադրանքի (ապրանքների)՝ այդ նպատակների համար անհրաժեշտ քանակը (քաշը և ծավալը).

պատրաստողի կամ պատրաստողի լիազորված ներկայացուցչի կողմից՝ որպես պահեստամաս՝ Մաքսային միության մաքսային տարածք ավելի վաղ ներմուծված պատրաստի այն արտադրատեսակների սպասարկման և վերանորոգման համար, որոնց մասով հավաստվել է պարտադիր պահանջներին համապատասխանությունը՝ այդ պատրաստի արտադրատեսակների՝ համապատասխանության գնահատման (հավաստման) մասին փաստաթղթերի պատճենները մաքսային մարմիններ ներկայացնելու պայմանով.

որպես համալրող ապրանքներ կամ այնպիսի արտադրանքի հումք (նյութեր), որը շրջանառության մեջ է բաց թողնվում այն անդամ պետության տարածքում, որտեղ դրանք ձևակերպվում են «ներքին սպառման համար բացթողում» մաքսային ընթացակարգով.

դիվանագիտական ներկայացուցչությունների, հյուպատոսական հիմնարկների, օտարերկրյա պետությունների պաշտոնական այլ ներկայացուցչությունների, միջպետական և միջկառավարական կազմակերպությունների հասցեով՝ պայմանով, որ մաքսային մարմին հիմնավորված դիմում ներկայացվի այն մասին, որ դրանք սպառվելու (օգտագործվելու) են բացառապես այդ ներկայացուցչությունների, հիմնարկների, կազմակերպությունների կողմից.

որպես մարդասիրական կամ տեխնիկական օգնություն.

որպես տարերային աղետների և այլ արտակարգ իրավիճակների կանխարգելման ու դրանց հետևանքների վերացման համար նախատեսված ապրանքներ.

բ) «ժամանակավոր ներմուծում (թույլտվություն)»՝ բացառությամբ հետևյալի ժամանակավոր ներմուծման դեպքերի՝

կոնտեյներներ, փաթեթվածքներ, տակդիրներ.

ցուցահանդեսներում, տոնավաճառներում և միջազգային հանդիպումներում ցուցադրելու համար նախատեսված արտադրանք (ապրանքներ), ինչպես նաև արտադրանքի (ապրանքների) այդպիսի ցուցադրման ժամանակ կամ ցուցահանդեսներում, տոնավաճառներում և միջազգային հանդիպումներում օգտագործվելու համար նախատեսված օժանդակ սարքավորումներ և նյութեր.

ապրանքային նմուշներ, որոնք նախատեսված են բացառապես այդ տեսակի արտադրանքի (ապրանքների) պատվերներ ստանալու համար և պիտանի չեն այլ նպատակներով օգտագործման համար, ինչն ապահովվում է դրանց վրա չջնջվող դրոշմակնիք դնելով, ճեղքեր, անցքեր բացելով կամ դրանք որևէ այլ ձևով վնասելու միջոցով.

փորձարկումներ, ստուգումներ, փորձեր կատարելու և հատկություններն ու բնութագրերը ցուցադրելու համար նախատեսված արտադրանք (ապրանքներ).

գովազդային տպագիր արտադրանք.

դերասաններին, թատերախմբերին և նվագախմբերին անհրաժեշտ սարքավորումներ (ներկայացումների ընթացքում օգտագործվող առարկաներ, երաժշտական գործիքներ, դեկորացիաներ և հագուստ), եթե այդ արտադրանքը (ապրանքները) ներմուծվում (ներմուծվել) է օտարերկրյա անձի կողմից և նրա կողմից օգտագործվելու է Մաքսային միության մաքսային տարածքում.

մասնագիտական կինեմատոգրաֆիական սարքավորումներ, սարքավորումներ մամուլի, ռադիոյի կամ հեռուստատեսության համար, օժանդակ սարքեր և այդ սարքավորումներին կից պարագաներ, եթե այդ մասնագիտական սարքավորումները, սարքերն ու պարագաները ներմուծվում (ներմուծվել) են օտարերկրյա անձի կողմից և նրա կողմից օգտագործվելու են Մաքսային միության մաքսային տարածքում.

սպորտային մրցումների, սպորտային ցուցադրական միջոցառումների կամ մարզումների համար նախատեսված արտադրանք (ապրանքներ), եթե այդ արտադրանքը (ապրանքները) ներմուծվում (ներմուծվել) է օտարերկրյա անձի կողմից և նրա կողմից օգտագործվելու է Մաքսային միության մաքսային տարածքում.

գ) «ազատ մաքսային գոտի»՝ բացառությամբ այն արտադրանքի (ապրանքների), որը ներմուծվում (ներմուծվել) է՝

որպես պահեստամաս՝ Մաքսային միության մաքսային տարածք ավելի վաղ ներմուծված, «ներքին սպառման համար բացթողում» մաքսային ընթացակարգով կամ «ազատ մաքսային գոտի» մաքսային ընթացակարգով ձևակերպված պատրաստի այն արտադրատեսակների սպասարկման և վերանորոգման համար, որոնց մասով հավաստվել է պարտադիր պահանջներին համապատասխանությունը՝ այդ պատրաստի արտադրատեսակների համապատասխանության գնահատման (հավաստման) մասին փաստաթղթերի պատճենները մաքսային մարմիններ ներկայացնելու պայմանով.

որպես փորձանմուշ և նմուշ՝ հետազոտություններ և փորձարկումներ կատարելու համար՝ պայմանով, որ մաքսային մարմին ներկայացվի սերտիֆիկացման գծով հավատարմագրված այն մարմնի (հավատարմագրված փորձարկման լաբորատորիայի (կենտրոնի)) հետ պայմանագրի պատճենը, որը գտնվում է այն անդամ պետության տարածքում, որտեղ իրականացվում է ապրանքների մաքսային հայտարարագրումը, կամ սերտիֆիկացման գծով հավատարմագրված այդ մարմնի (հավատարմագրված փորձարկման լաբորատորիայի (կենտրոնի)) նամակի պատճենը, որը հավաստում է ներմուծված ապրանքների՝ այդ նպատակների համար անհրաժեշտ քանակը (քաշը և ծավալը).

որպես համալրող ապրանքներ կամ այնպիսի արտադրանքի հումք (նյութեր), որն արտադրվում է այն անդամ պետության տարածքում, որտեղ դրանք ձևակերպվում են «ազատ մաքսային գոտի» մաքսային ընթացակարգով.

դ) «ազատ պահեստ»՝ բացառությամբ այն արտադրանքի (ապրանքների), որը ներմուծվում (ներմուծվել) է.

որպես պահեստամաս՝ Մաքսային միության մաքսային տարածք ավելի վաղ ներմուծված, «ներքին սպառման համար բացթողում» մաքսային ընթացակարգով կամ «ազատ պահեստ» մաքսային ընթացակարգով ձևակերպված պատրաստի այն արտադրատեսակների սպասարկման և վերանորոգման համար, որոնց մասով հավաստվել է պարտադիր պահանջներին համապատասխանությունը՝ այդ պատրաստի արտադրատեսակների համապատասխանության գնահատման (հավաստման) մասին փաստաթղթերի պատճենները մաքսային մարմիններ ներկայացնելու պայմանով.

որպես փորձանմուշ և նմուշ՝ հետազոտություններ և փորձարկումներ կատարելու համար՝ պայմանով, որ մաքսային մարմին ներկայացվի սերտիֆիկացման գծով հավատարմագրված այն մարմնի (հավատարմագրված փորձարկման լաբորատորիայի (կենտրոնի)) հետ պայմանագրի պատճենը, որը գտնվում է այն անդամ պետության տարածքում, որտեղ իրականացվում է ապրանքների մաքսային հայտարարագրումը, կամ սերտիֆիկացման գծով հավատարմագրված այդ մարմնի (հավատարմագրված փորձարկման լաբորատորիայի (կենտրոնի)) նամակի պատճենը, որը հավաստում է ներմուծվող (ներմուծված) արտադրանքի (ապրանքների)՝ այդ նպատակների համար անհրաժեշտ քանակը (քաշը և ծավալը).

որպես համալրող ապրանքներ կամ այնպիսի արտադրանքի հումք (նյութեր), որն արտադրվում է այն անդամ պետության տարածքում, որտեղ դրանք ձևակերպվում են «ազատ պահեստ» մաքսային ընթացակարգով.

ե) «վերաներմուծում»՝ բացառությամբ այն դեպքերի, երբ տվյալ ընթացակարգով ձևակերպվում են՝

արտադրանք (ապրանքներ)՝ «ժամանակավոր արտահանում» մաքսային ընթացակարգի գործողությունը եզրափակելու նպատակով.

Մաքսային միության մաքսային տարածքից դուրս ապրանքների վերամշակման գործողությունների չենթարկված արտադրանք (ապրանքներ)՝ «մաքսային տարածքից դուրս վերամշակում» մաքսային ընթացակարգի գործողությունը եզրափակելու նպատակով.

Մաքսային միության այնպիսի ապրանքներ, որոնք ձևակերպվել են «ազատ մաքսային գոտի» կամ «ազատ պահեստ» մաքսային ընթացակարգերով՝ «ազատ մաքսային գոտի» մաքսային ընթացակարգի կամ «ազատ պահեստ» մաքսային ընթացակարգի գործողությունը եզրափակելու նպատակով, եթե Մաքսային միության այդ ապրանքները մնացել են անփոփոխ վիճակում՝ բացառությամբ բնական մաշվածության կամ բնականոն կորստի հետևանքով փոխադրման (տրանսպորտային փոխադրման), պահպանման և (կամ) օգտագործման (շահագործման) նորմալ պայմաններում տեղի ունեցած փոփոխությունների.

զ) «հրաժարում՝ հօգուտ պետության»։

5. Մաքսային մարմիններ արտադրանքի (ապրանքների)՝ համապատասխանության հավաստման փաստաթղթեր կամ այդ փաստաթղթերի վերաբերյալ տեղեկություններ չի պահանջվում ներկայացնել՝

ա) սույն հավելվածի 4-րդ կետում նշված մաքսային ընթացակարգերով այնպիսի արտադրանքը (ապրանքները) ձևակերպելու դեպքում, որը՝

օգտագործվել (շահագործվել) է.

ներմուծվում (ներմուծվել) է մեկ օրինակից (քանակությամբ), որը նախատեսված է արտաքին առևտրային մեկ պայմանագրով՝ հայտարարատուի կողմից բացառապես սեփական օգտագործման համար (այդ թվում՝ գիտահետազոտական կամ ներկայացուցչական նպատակներով՝ որպես հուշանվեր կամ գովազդային նյութ).

Մաքսային միության մաքսային տարածքում դրա ժամանակավոր տեղակայման դեպքում՝ բացառությամբ ֆինանսական վարձակալության (ֆինանսական լիզինգի) պայմանագրերով ներմուծվող (ներմուծված) ապրանքների.

բ) այն արտադրանքի (ապրանքների) նկատմամբ, որը՝

ներմուծվում (ներմուծվել) է ֆիզիկական անձանց կողմից՝ անձնական օգտագործման նպատակով.

ժամանակավոր պահպանության է հանձնվում.

ձևակերպվում է «մաքսային տարանցում», «մաքսային տարածքում վերամշակում», «ներքին սպառման համար վերամշակում», «մաքսային պահեստ», «անմաքս առևտուր», «ոչնչացում», «հատուկ մաքսային ընթացակարգ» մաքսային ընթացակարգերով.

ներմուծվում (ներմուծվել) է որպես մթերք։